Nuttata a mare

Scheda d a canzona

  Parole  'e :Vincenzo Russo, Napule, 1876 - Napule, 11 'e giùgno, 1904.

  Museca  'e :Eduardo Di Capua

  Data 'e nascita : 1901

  Edizzione : Casa Editrice Ferdinando Bideri, Napule

'E parole
1.

Luna lù! tu che guarde e me siente,

E suspire e ’sti llacreme amare;

Quanta sere ccà miezo a ’stu mare

Cu ’na nenna m’è ntiso ’e canta...

Ritornello:

Dint’a ’sta varchetella,

I' sto cantanno ’a n’ora.

Chi sa si dorme ancora;

Chi sa si penza a mme.

2.

Voca!  voca! me dice ’na voce,

Marenà ’sta canzona a chi cante?

’Na figliola suspira ogne tante,

Sti suspire venessene a tte?...

Ritornello:

Dint’a ’sta varchetella,

I' sto cantanno ’a n’ora.

Chi sa si dorme ancora;

Chi sa si penza a mme.

3.

Si nun sbaglio, addereto a’ fenesta

Veco n’ombra, s’affaccia e me chiamma,

Con’argiente ’sta varca vucanno

Cumm’o viento vulesse arrivà.

Ritornello:

Dint’a ’sta varchetella,

I' sto cantanno ’a n’ora.

Chi sa si dorme ancora;

Chi sa si penza a mme.

Finale:

Dint’a ’sta varchetella,

Cantava ’a cchiù de n’ora

Rusina è sveglia ancora;

Rusina penza a mme.

Categurìa:Stub
Categurìa:'E canzone napulitane